ኣመሓዳሪ ንኡስ ዞባ ማይ-ምነ መን እዩ?
ማይ-ምነ፡ ኣብ መንጎ ዓድታት ዓዲ-ጉርዲን ዓዲ-ሞሮቢን ዝጸንሐ ናይ መሬት ምስሕሓብ ብዕርቂ ተፈቲሑ
ኣብ ንኡስ ዞባ ማይ-ምነ ኣብ መንጎ ዓድታት ዓዲ-ጉርድን ዓዲ-ሞሮቢን ንኣስታት ሓደ ዘመን ዝጸንሐ ናይ መሬት ምስሕሓብ፡ ሽማግለታት ክልቲአን ዓድታት ብዝገበርዎ ምርድዳእ ብዕርቂ ተፈቲሑ።

ብ5 ለካቲት ሰበ-ስልጣን መንግስትን ግንባርን ኣብ ዞባ ደቡብ፣ ኣባላት ባይቶን ተወለድቲ ክልቲኤን ዓድታት ኣብ ዝተረኽቡሉ ስነ-ስርዓት ዕርቂ፡ ኣመሓዳሪ ንኡስ ዞባ ማይ-ምነ ኣቶ ፍረወንጌል ተኽለሃይማኖት ኣብ ዘስመዖ ቃል፣ ገዛእቲ ስርዓታት ኣብ መንጎ ህዝብታት ጽልእን ባእስን ንምትእትታው ብዝተኸተልዎ ሜላ፡ ኣብ መንጎ’ዘን ክልተ ዓድታት ብሰንኪ ናይ መሬት ክርክር ንኣስታት 100 ዓመት ዝጸንሐ ዘይምስምማዕ ተፈጢሩ ምጽንሑ ብምጥቃስ፣ ንትርጉም ኣዋጅ መሬት ብግቡእ ብምርዳእን ካብ ክልቲኡ ዓዲ ዝተዋጽት ሽማግለ ብዘካየደቶ ጻዕሪን እቲ ጉዳይ ብዕርቂ ከምእተፈትሐ ገሊጹ።
ኣቶ ፍረወንጌል ተኽለሃይማኖት